b'\n_START_ARTICLE_\nHundovo pravilo\n_START_PARAGRAPH_\nHundovo pravilo pravi, da elektroni zasedejo energijsko enakovredne orbitale posami\xc4\x8dno. To trditev je leta 1925 postavil nem\xc5\xa1ki fizik Friedrich Hund (1896 - 1997). Povedano druga\xc4\x8de: vsako energijsko enakovredno orbitalo zasede najprej po en elektron; orbitala se lahko zapolni z drugim \xc5\xa1ele, ko je v vseh energijsko enakovrednih orbitalah po en elektron. Na primer trije elektroni se v p-orbitalah razporedijo tako, da je v vsaki p-orbitali po en elektron: p\xe2\x82\x93\xc2\xb9, py\xc2\xb9, pz\xc2\xb9._NEWLINE_Razporeditev p\xe2\x82\x93\xc2\xb2, py\xc2\xb9 pa je napa\xc4\x8dna._NEWLINE_Podobno velja tudi za polnjenje d-orbital. \xc5\xa0tirje elektroni se v petih d-orbitalah razporedijo tako, da je v vsaki d-orbitali po en elektron. En d-orbitala ostane prazna.'